Rikunarita-ORG/Wikinium huggingface dataset:
# लियोनार्डो डिकैप्रियो

| **लियोनार्डो डिकैप्रियो** |
| --- |
|  डि कैप्रियो *बॉडी ऑफ लाइज़* के लन्दन प्रीमियर में |
| पेशा |
अभिनेता, फ़िल्म निर्माता |
| कार्यकाल |
1989–अबतक |
| **वेबसाइट** www.leonardodicaprio.com |

**लियोनार्डो विल्हेम डिकैप्रियो** (अंग्रेज़ी: Leonardo Wilhelm DiCaprio, जन्म ११ नवम्बर १९७४) एक अमेरिकी अभिनेता और फिल्म निर्माता हैं। उन्हे *एविएटर* (२००४) में अपने प्रदर्शन के लिए सर्वश्रेष्ठ अभिनेता का गोल्डेन ग्लोब पुरस्कार प्रदान किया गया है और अन्य आठ बार वे इसके लिए नामांकित हो चुके है। इसके अलावा इन्हें अकादमी पुरस्कार, स्क्रीन एक्टर्स गिल्ड अवार्ड्स व ब्रिटिश अकादमी फ़िल्म पुरस्कार के लिए नामांकन मिल चूका है।

इनका बचपन लॉस एंजिल्स, कैलिफोर्निया में पले बढ़े डी कैप्रियो ने अपने करियर की शुरुआत टेलिविज़न विज्ञापनों से की और बाद में टीवी शृंखलाओं जैसे *सांता बार्बरा* और *ग्रोइंग पैरिस* से १९९० के दशक में की। उन्होंने फ़िल्मों में अपने अभिनय की शुरुआत विज्ञान पर आधारित फ़िल्म *क्रीटर्स* (१९९१) से की और *दिस बॉयज़ लाइफ* (१९९३) के लिए काफ़ी सराहा गया। डी कैप्रियो को *वाट्स इटिंग गिल्बर्ट ग्रेप* (१९९३) और *मार्विनस रूम* (१९९६) में सहायक कलाकार के रूप में और *द बास्केटबॉल डायरीज़* (१९९५) व *रोमियो + जूलियट* (१९९६) में मुख्य भूमिका के लिए सराहा गया परन्तु उन्हें अंतर्राष्ट्रीय ख्याती जेम्स कैमरून की फ़िल्म *टाइटैनिक* (१९९७) से मिली।

२००० के बाद से डीकैप्रियो को अपनी कई फ़िल्मों के लिए अनेक पुरस्कारों के लिए नामांकन प्राप्त हुआ है जिनमे *कैच मी इफ़ यु कैन* (२००२), *गैंग्स ऑफ न्यू यॉर्क* (२००२), *द एविएटर* (२००४), *ब्लड डायमण्ड* (२००६), *द डिपार्टेड* (२००६) और *रिवोल्यूशनरी रोड* (२००८) शामिल है। उनकी नई फ़िल्में *शटर आइलैंड* (२०१०) और *इन्सेप्शन* (२०१०) उनके करियर की व्यापारिक दृष्टी से सबसे सफल फ़िल्मों में है। वर्ष 2015 की फिल्म "द रेवेनैंट के लिए 73वें गोल्डन ग्लोब पुरस्कारों में उन्हें सर्वश्रेष्ठ अभिनेता का खिताब नवाजा गया।

## शुरूआती जीवन

डिकैप्रियो लॉस एंजिल्स, कैलिफोर्निया में पैदा हुए इकलौते बेटे है। उनकी माँ इर्मलिन एक जर्मन है और पूर्व कानूनी सेक्रेटरी है व उनके पिता जॉर्ज डिकैप्रियो एक कॉमिक्स चित्रकार व निर्माता है।

## इन्हें भी देखें

* केट विंसलेट
* द वुल्फ ऑफ वॉल स्ट्रीट
* टॉम हैंक्स

## सन्दर्भ

## बाहरी कड़ियाँ

इंटरनेट मूवी डेटाबेस पर लियोनार्डो डिकैप्रियो
# बायबायिन लिपि

| बायबायिन बादलित साँचा:Script/Baybayin साँचा:Script/Baybayin |
| --- |
|  |
| प्रकार | आबूगीदा |
| काल | c. 13th century—18th century |
| दिशा | बाएँ-से-दाएँ  |
| भाषाएँ | बिकोल भाषाएँ, इलोकानो, पांगसिनान, तगलोग, विसाया, अन्य फ़िलिपीनी भाषाएँ |
| संबंधित लिपि(याँ) |
| जनक प्रणालियाँ | आदि-सीनाई लिपि* फ़ोनीशियाई वर्णमाला
	+ आरामाई लिपि
		- ब्राह्मी लिपि
			* ग्रन्थ लिपि या पल्लव लिपि
				+ कवि लिपि
					- बायबायिन बादलित
 |
| बहन प्रणालियाँ | आधुनिक सम्बन्धित लिपियाँ:
 Buhid Hanunó'o Tagbanwa Kulitan अन्य पारिवारिक सम्बन्ध अस्पष्ट हैं। कवि लिपि की कुछ अन्य सम्भावित वंशज लिपियाँ:
बाली लिपि Batak Javanese Lontara Sundanese Rencong Rejang |
| ISO 15924 |
| ISO 15924 | Tglg (), ​Tagalog (Baybayin, Alibata) |
| यूनिकोड |
| यूनिकोड नाम | Tagalog |
| यूनिकोड रेंज | U+1700–U+171F |
|

**बायबायिन** (Baybayin), जो विसाया भाषाओं में **बदलित** (Badlit) कहलाती है, ब्राह्मी लिपि से व्युत्पन्न एक लिपि है जो फीलीपीन्ज़ में प्राचीन काल से प्रचलित थी। स्पेनियों द्वारा फिलीपीन्ज़ के उपनिवेशीकरण के बाद भी १९वीं शताब्दी के अन्तिम भाग तक इसका प्रयोग जारी रहा। इस लिपि के बारे में प्रथम उल्लेख १६वीं शताब्दी में मिलता है।

आज भी कुछ फ़िलिपीनी समुदायों की भाषाएँ ब्राह्मी लिपियों पर आधारित हैं, मसलन: मिन्दोरो पर रहने वाले मांगयाई लोगों की बुहिद (Buhid) और हानुनोओ (Hanuno'o) लिपियाँ; लूज़ोन द्वीप पर पाम्पांगा, तरलाक, बातान व नुएवा एसिहा प्रान्तों में कापाम्पांगान भाषा लिखने के लिये प्रयोग होने वाली कुलितान लिपि; मध्य और उत्तरी पलावन में तगबानवा भाषाओं को लिखने के लिए प्रयोग होने वाली तगबानवा लिपि।

अपनी प्राचीन धरोहर को सुरक्षित करने के लिए फ़िलिपीनी संसद (जो कांग्रेस कहलाती है) के दोनों कक्षों में विधेयक प्रस्तुत करे गए हैं जो बायबायिन को फ़िलिपीन्ज़ की राष्ट्र्रीय लिपि घोषित करने का प्रयास हैं। १७वीं फ़िलिपीनी कांग्रेस में सन् २०१६ में सेनेट विधेयक ४३३ प्रस्तावित करा गया जो हर व्यापारिक व सरकारी चिन्ह के नीचे बायबायिन लिपि में अनुवाद अनिवार्य करने की बात करता है और हर प्राथमिक व उच्च विद्यालय में बायबायिक सिखाने का भी आदेश देता है।

## चित्रदीर्घा

* बायाबायिन अक्षर

## इन्हें भी देखें

* ब्राह्मी लिपि
* तगालोग भाषा
* लगूना ताम्रपत्र अभिलेख

## सन्दर्भ
# कनेक्टिकट

कनेक्टिकट की स्थिति
**कनेक्टिकट** पूर्वोत्तर संयुक्त राज्य के न्यू इंग्लैंड क्षेत्र में सबसे दक्षिणी राज्य है। कनेक्टिकट की सीमा पूर्व में रोड आइलैंड, उत्तर में मैसाचुसेट्स, पश्चिम में न्यूयॉर्क और दक्षिण में लॉन्ग आइलैंड साउंड से लगती है। इसकी राजधानी हार्टफोर्ड है। इसका सबसे बड़ा शहर ब्रिजपोर्ट है। राज्य का नाम कनेक्टिकट नदी के नाम पर रखा गया है, जो एक प्रमुख अमेरिकी नदी है जो राज्य को मोटे तौर पर विभाजित करती है।

कनेक्टिकट संयुक्त राज्य में क्षेत्र के हिसाब से तीसरा सबसे छोटा राज्य है। आबादी में 29वां और जनसंख्या घनत्व के मामले में यह राज्य चौथा स्थान रखता है। यह संयुक्त राज्य की संघीय सरकार के विकास में प्रभावशाली था। दक्षिणी और पश्चिमी कनेक्टिकट (राज्य की अधिकांश जनसंख्या के साथ) न्यू यॉर्क महानगरीय क्षेत्र का हिस्सा है; जिसे ट्राई स्टेट एरिया के रूप में व्यापक रूप से जाना जाता है।

 हार्टफोर्ड, राज्य की राजधानी
 ब्रिजपोर्ट, सबसे बड़ा शहर, दूसरा सबसे बड़ा महानगरीय क्षेत्र।
कनेक्टिकट में पहले बसने वाले यूरोपीय लोग डच थे। प्रारंभ में कनेक्टिकट का आधा क्षेत्र डच कॉलोनी न्यू नीदरलैंड का हिस्सा था। 1630 के दशक में इंग्लैंड द्वारा पहली बड़ी बस्तियों की स्थापना की गई। मैसाचुसेट्स बे कॉलनी ने कनेक्टिकट कॉलोनी की स्थापना की; यह कॉलोनी उन तेरह कालोनियों में से एक थी जिसने अमेरिकी क्रांति में ब्रिटिश शासन के खिलाफ विद्रोह किया था। 2010 की जनगणना के अनुसार संयुक्त राज्य अमेरिका में, कनेक्टिकट की उच्चतम प्रति व्यक्ति आय है, मानव विकास सूचकांक (0.962) है और साथ ही सर्वाधिक औसत घरेलू आय है।

कनेक्टिकट के गवर्नर नेड लैमोंट नाम के एक डेमोक्रेट हैं। येल विश्वविद्यालय तीसरे सबसे बड़े शहर न्यू हेवन में स्थित है। स्टैमफोर्ड शहर कई फॉर्च्यून 500 कंपनियों का घर है। कनेक्टिकट नदी के बगल में अन्य प्रमुख नदियों में इंग्लैंड में टेम्स नदी के नाम पर हाउसटोनिक, नौगटक और टेम्स नदी शामिल हैं। अंग्रेजी शहरों के नाम पर अन्य स्थानों में लंदन, इंग्लैंड, न्यू ब्रिटेन के बाद न्यू लंदन और फेयरफील्ड, ग्रीनविच, स्ट्रैटफ़ोर्ड, गिलफोर्ड, ब्रिस्टल, चेशायर, स्टैमफोर्ड, विंडसर, टॉलैंड, टॉरिंगटन, एवन, नॉरवॉक, आदि जैसे शहर शामिल हैं। ये सभी अंग्रेजी शहरों के नाम पर रखा गया है। जनसंख्या के क्रम में सबसे बड़े शहर हैं: ब्रिजपोर्ट: 148,654, स्टैमफोर्ड: 135,470, न्यू हेवन: 134,023, हार्टफोर्ड: 121,054, वाटरबरी: 114,403।सबसे बड़े महानगरीय क्षेत्र हैं: हार्टफोर्ड क्षेत्र, ब्रिजपोर्ट-स्टैमफोर्ड क्षेत्र, न्यू हेवन क्षेत्र, और नौगटक घाटी या वाटरबरी क्षेत्र।

 ट्रेन की पटरियों से स्टैमफोर्ड, कनेक्टिकट मैरियट होटल।
 रहस्यवादी, कनेक्टिकट
## सन्दर्भ

## बाहरी कड़ियाँ
# १५ नवम्बर

|  |  |  |
| --- | --- | --- |
| << | **नवम्बर** | >> |
| र | सो | मं | बु | गु | शु | श |
| १ | २ | ३ | ४ | ५ | ६ | ७ |
| ८ | ९ | १० | ११ | १२ | १३ | १४ |
| १५ | १६ | १७ | १८ | १९ | २० | २१ |
| २२ | २३ | २४ | २५ | २६ | २७ | २८ |
| २९ | ३० |  |  |  |  |  |
| **2026** |

**१५ नवंबर** ग्रेगोरी कैलंडर के अनुसार वर्ष का ३१९वॉ (लीप वर्ष में ३२० वॉ) दिन है। साल में अभी और ४६ दिन बाकी है।

## प्रमुख घटनाएँ

* 1922- यूनाइटेड किंगडम में गठबंधन सरकार से कंजरवेटिव पार्टी ने समर्थन वापस लेकर मध्यावधि चुनाव करवाने को बाध्य किया। इस चुनाव में उसे पूर्ण बहुमत हासिल हुआ।
* 1923- जर्मनी में मुद्रा स्फीर्ती की दर अत्यधिक उच्चतम स्तर पर जा पहुँची। एक अमेरिकी डॉलर का मूल्य 4,200,000,000,000,000 (4.2 क्वार्डलियन) पपियरमार्क हो गया। गुस्ताव स्ट्रेसीमैन ने वेमर गणराज्य में मुद्रास्फीति देखकर पुरानी मुद्रा समाप्त कर दी।
* 1947- फिलिस्तीन से ब्रिटिस सेना की वापसी आरंभ हुई।

## जन्म

* 1875 - बिरसा मुण्डा - भारत प्रसिद्ध स्वतंत्रता संग्राम सेनानी एक आदिवासी नेता

## निधन

* 1982 - विनोबा भावे
* 2021- लेखिका मनु भंडारी- लेखिका,और लेखक राजेंद्र यादव की पत्नी

## बाहरी कडियाँ

* बीबीसी पे यह दिन
# रुक्मिणी देवी अरुंडेल

रुक्मिणी देवी अरुंडेल
**रुक्मिणी देवी अरुण्डेल** (29 फ़रवरी 1904 – 24 फ़रवरी 1986) प्रसिद्ध भारतीय नृत्यांगना थीं। इन्होंने भरतनाट्यम में भक्तिभाव भर ा तथा नृत्य की एक अपनी परंपरा आरम्भ की। इनको कला के क्षेत्र में १९५६ में पद्म भूषण से सम्मानित किया गया था। 1920 के दशक में जब भरतनाट्यम को अच्छी नृत्य शैली नहीं माना जाता था और लोग इसका विरोध करते थे, तब भी उन्होंने न केवल इस का समर्थन किया बल्कि इस कला को अपनाया भी। नृत्य सीखने के साथ-साथ उन्होंने तमाम विरोधों के बावजूद इसे मंच पर प्रस्तुत भी किया। उन्होंने भारतीय परंपरागत नृत्य भरतनाट्यम को समाज में नई पहचान दिलाई और भारतीय कला-संस्कृति को पुनर्जीवि त करने में महत्वपूर्ण भूमिका निभाई। रुक्मिणी देवी उस विचारधारा से जुड़ी थीं जिसे आध्यात्मिक विश्वबंधुत्व या थियोसोफी आंदोलन कहा जाता है। यह आंदोलन दुनिया भर में आत्मिक एकता, सभी धर्मों के सम्मान और नैतिक जीवन को महत्व देता है। इस विचारधारा ने रुक्मिणी देवी के जीवन और कार्यों को गहराई से प्रभावित किया।

## जीवन परिचय

रुक्मिणी देवी का जन्म तमिलनाडु के मदुरै जिले में एक ब्राह्मण परिवार में हुआ था।

वह भारत की पहली महिला थीं जिन्हें राज्यसभा (संसद के उच्च सदन) का सदस्य नामित किया गया। उस समय भरतनाट्यम को समाज में एक निम्न श्रेणी की कला समझा जाता था और यह केवल मंदिरों में देवदासियों द्वारा किया जाता था। रुक्मिणी देवी ने इस नृत्य की सुंदरता और गहराई को पहचाना और इसे समाज के सामने एक सम्मानजनक शास्त्रीय कला रूप में प्रस्तुत किया। 1920 के दशक में, जब समाज में इस नृत्य को हेय दृष्टि से देखा जाता था, तब उन्होंने न सिर्फ इसे सीखा बल्कि सार्वजनिक मंचों पर प्रस्तुत भी किया। इसके लिए उन्हें काफी विरोध और आलोचना झेलनी पड़ी, लेकिन वे अपने संकल्प पर अडिग रहीं। उनके प्रयासों से भरतनाट्यम को नई प्रतिष्ठा मिली और यह आज भारत की प्रमुख शास्त्रीय नृत्य शैलियों में गिना जाता है। उन्होंने 1936 में कलाक्षेत्र नामक एक शैक्षणिक संस्था की स्थापना की, जो आज भी संगीत, नृत्य और परंपरागत शिल्प-कला की शिक्षा देने वाला एक प्रमुख केंद्र है।

## सम्मान एवं पुरस्कार

इन्हें 1956 में कला के क्षेत्र में पद्म भूषण से सम्मानित किया गया था। 1957 में संगीत नाटक अवार्ड और 1967 में संगीत नाटक अकादमी फेलोशिप मिला। १९७७ में मोरारजी देसाई ने इनको राष्ट्रपति पद की पेशकश की थी पर इन्होंने राष्ट्रपति भवन से ज्यादा महत्त्व अपनी कला अकादमी को दिया तथा उनकी पेशकश को स्वीकार नहीं किया।

रुक्मिणी देवी को उनके योगदान के लिए कई सम्मान प्राप्त हुए। भारत सरकार ने उन्हें 1956 में पद्म भूषण से सम्मानित किया और 1967 में संगीत नाटक अकादमी द्वारा उन्हें फैलोशिप प्रदान की गई, जो कला के क्षेत्र में दिया जाने वाला सर्वोच्च सम्मान है। इंडिया टुडे पत्रिका ने उन्हें *भारत को आकार देने वाले 100 महान व्यक्तित्वों की सूची* में स्थान दिया है।

## सन्दर्भ